Hatem Abdel Latif

Hatem Abdel Latif ialah seorang ahli politik Mesir dan bekas Menteri Pengangkutan dari 5 Januari hingga 4 Julai 2013. Beliau merupakan salah seorang anggota Parti Kebebasan dan Keadilan yang berkhidmat dalam Kabinet Qandil era kepresidenan Mohamed Morsi. 

 Pendidikan 
Hatem memegang ijazah Ph.D dalam bidang perancangan pengangkutan dan kejuruteraan trafik, yang diterimanya pada 1990 dari Universiti Ain Syams.

 Kerjaya 
Hatem bekerja sebagai profesor kejuruteraan jalan raya di Universiti Ain Syams. Pada 2011, beliau dilantik menjadi timbalan dekan fakulti kejuruteraan di Universiti Ain Syams. Beliau ialah anggota Ikhwan Muslimin di Mesir dan sayap politiknya, Parti Kebebasan dan Keadilan (FJP). Pada Julai 2012, Hatem disebut sebagai salah seorang calon menteri yang berpotensi untuk memegang portfolio hal ehwal masyarakat. Walau bagaimanapun, beliau tidak dilantik dalam kabinet pertama Hesham Qandil.

Selanjutnya pada 5 Januari 2013, Hatem dilantik sebagai menteri pengangkutan selepas rombakan kabinet Hesham Qandil, menggantikan Mohammad Rashad Al Matini. Hatem ialah salah seorang daripada lapan anggota FJP yang berkhidmat dalam kabinet selepas rombakan tersebut. Beliau dan menteri FJP yang lain meletak jawatan pada 4 Julai 2013 berikutan rampasan kuasa yang berlaku di Mesir ketika itu. Tempohnya secara rasmi berakhir pada 17 Julai 2013 apabila pemerintahan sementara telah dibentuk.

Beliau masih berkhidmat di Universiti Ain Syams dan dilantik sebagai profesor emeritus dalam kerja raya di universiti tersebut pada November 2017.

 Rujukan 

Kategori:Kakitangan akademik Universiti Ain Syams
Kategori:Anggota Ikhwan Muslimin Mesir
Kategori:Jurutera Mesir
Kategori:Anggota Parti Kebebasan dan Keadilan (Mesir)
Kategori:Menteri pengangkutan Mesir
Kategori:Kabinet Hesham Qandil
Kategori:Alumni Universiti Ain Syams